open-index/open-wikipedia-markdown huggingface dataset:
பொன்னியின் செல்வன் (வெளிவராத திரைப்படம்)

***பொன்னியின் செல்வன்*** ஒரு வெளியிடப்படாத வரலாற்றுப் பின்னணி கொண்ட தமிழ்த் திரைப்படமாகும். ம. கோ. இராமச்சந்திரன் இப்படத்தைத் தயாரித்து, இயக்கி 1959 ஆம் ஆண்டு வெளியிடவிருந்தார். இது கல்கி கிருஷ்ணமூர்த்தி எழுதிய புதினத்தின் திரைப்பட வடிவமாகும்.

## கதைச்சுருக்கம்
பார்க்க: பொன்னியின் செல்வன்

## நடிகர்கள்
* ம. கோ. இராமச்சந்திரன் - *வல்லவரையன் வந்தியத்தேவன்*
* ஜெமினி கணேசன் - *ராஜராஜ சோழன் (அருள்மொழிவர்மன்)*
* வைஜயந்திமாலா - *குந்தவைப்பிராட்டியார்*
* பத்மினி - *வானதி* 
* சாவித்திரி - *பூங்குழலி*
* பி. சரோஜாதேவி - *மணிமேகலை*
* எம். என். ராஜம் - *நந்தினி*
* சித்தூர் வி. நாகையா - *சுந்தர சோழர்*
* டி. எஸ். பாலையா - *ஆழ்வார்க்கடியான்*
* எம். என். நம்பியார் - *சின்னப் பழுவேட்டரையர்*
* ஓ. ஏ. கே. தேவர் - *ஆதித்த கரிகாலன்*

## தயாரிப்பு
இத் திரைப்படத்தைத் தயாரிப்பதாக எம். ஜி. ஆர். 1958 ஆம் ஆண்டு அறிவித்தார். கதையின் திரைப்படத்துக்கான உரிமையை 10,000 க்கு வாங்கினார்.

## முடக்கம்
1958ஆம் ஆண்டு சீர்காழியில் ஒரு நாடகத்தில் நடித்துக் கொண்டிருக்கும் போது எம். ஜி. ஆருக்கு ஒரு விபத்து ஏற்பட்டது. அது குணமடைய ஆறு மாதங்கள் அவர் ஓய்வில் இருக்கவேண்டி வந்தது. அதனால் *மலைநாட்டு இளவரசன்*, *சிரிக்கும் சிலை*, *சிலம்புக் குகை*, *[[தூங்காதே தம்பி தூங்காதே (வெளிவராத திரைப்படம்)|தூங்காதே தம்பி தூங்காதே]]* போன்ற மற்றப் படங்களுடன் பொன்னியின் செல்வன் தயாரிப்பும் முடக்கப்பட்டது.

## சான்றாதாரங்கள்

பகுப்பு:வெளிவராத தமிழ்த் திரைப்படங்கள்
நாப்தியோனிக் அமிலம்

**நாப்தியோனிக் அமிலம்** *(Naphthionic acid)* என்பது C10H6(SO3H)(NH2) என்ற மூலக்கூற்று வாய்ப்பாடு கொண்ட ஒரு கரிம வேதியல் சேர்மமாகும். அமினோநாப்தலீன்சல்போனிக் அமிலங்களில் ஒன்றான இச்சேர்மம் நாப்தலீனிலிருந்து பெறப்படும் ஒரு வழிப்பொருளாகும். ஈசேர்மத்தின் கட்டமைப்பில் அமீன், சல்போனிக் அமிலம் என்ற இரண்டு வேதி வினைக்குழுக்களும் இடம்பெற்றுள்ளன. வெண்மை நிறத்துடன் திண்மமாகக் காணப்படும் இதன் வர்த்தக மாதிரிகள் சாம்பல் நிறத்தில் கிடைக்கின்றன . உரோச்செலீன் போன்ற அசோ சாயங்கள் தயாரிப்பில் நாப்தியோனிக் அமிலம் பயன்படுத்தப்படுகிறது. இவ்வினையின்போது அமிலத்தில் உள்ள அமினோ தொகுதி ஈரசோனியமாக்கப்பட்டு குறிப்பிட்ட β-நாப்தாலுடன் இணைக்கப்படுகிறது. 1-அமினோநாப்தலீனுடன் கந்தக அமிலத்தை வினைபுரியச் செய்து இது தயாரிக்கப்படுகிறது   

## மேற்கோள்கள்
.

பகுப்பு:அரோமாட்டிக் சேர்மங்கள்
பகுப்பு:அரோமாட்டிக் அமிலங்கள்
நாமம்

**நாமம்** என்பது பின்வருனவற்றைக் குறிக்கும்:

* திருமண், வைணவர்கள் தங்களது தலையிலிடும் திலகம்.
* வைணவச் சின்னங்களில் ஒன்று.
* பெயர் என்று பொருள்படும் சொல்.
ஹொசபேட்டே

**ஹொசபேட்டை** (Hospet) இந்திய மாநிலமான, மத்திய கர்நாடகத்தில் உள்ள  விஜயநகர மாவட்டத்திலுள்ள நகராட்சி மன்றம் ஆகும். இந்நகரம் துங்கபத்திரை ஆற்றின் கரையில் அமைந்துள்ளது. ஹோஸ்பேட் நகரத்தின் பெயரை 1 நவம்பர் 2014 முதல்  *ஹொசப்பேட்டே* (Hosapete) என பெயர் மாற்றம் செய்து கர்நாடக அரசு அறிவித்துள்ளது.

ஹொஸ்பெடை நகரம் இந்தியாவின் உலகப் பாரம்பரியக் களங்களில் ஒன்றான ஹம்பியிலிருந்து 12 கிலோ மீட்டர் தொலைவிலும், பெங்களூரிலிருந்து 330  கிலோ மீட்டர் தொலைவிலும், பெல்லாரி நகரத்திலிருந்து 60 கிலொ மீட்டர் தொலைவிலும் அமைந்துள்ளது. ஹொஸ்பெட்டை நகரம்  விஜயநகரப் பேரரசின் தலைநகராக விளங்கியது. ஹொஸ்பேட்டை இரும்பு கனிமங்களும், இரும்பாலைகளும் கொண்டது.

## மக்கள் தொகையியல்
2011ஆம் ஆண்டு இந்திய மக்கள் தொகை கணக்கெடுப்பின்  படி, ஹொஸ்பெட்டை நகரத்தின் மொத்த மக்கள் தொகை 2,06,159 ஆகும். எழுத்தறிவு 80% ஆகும்.  ஆறு வயதிற்குட்டவர்களின் விழுக்காடு 12% ஆகும்.

## இதனையும் காண்க
* ஹம்பி

## மேற்கோள்கள்

கர்நாடகாவிலுள்ள ஊர்களும் நகரங்களும்
பகுப்பு:விஜயநகர மாவட்டத்திலுள்ள ஊர்களும் நகரங்களும்
வாட் பிரசிறீ ரத்தின சசாதரம்

**வாட் பிரசிறீ ரத்தின சசாதரம்** அல்லது **வாட் பிர கேவ்** (Wat Phrasri Rattana Sasadaram or Wat Phra Kaew), தாய்லாந்து நாட்டின் பாங்காக் நகரின் மிக அழகானதும், புனிதமானதுமான மரகதக்கல் புத்தர் சிலை அமைந்துள்ள கோயில் ஆகும்
இந்த பௌத்த அடுக்குத் தூபி தாய்லாந்து நாட்டின் தலைநகரான பாங்காக்  அரணமையில் அமைந்துள்ளது. இப்அடுக்குத் தூபிவில்  பிக்குகள் தங்குவதில்லை.

தாய்லாந்து நாட்டு மன்னர் மட்டுமே மரகதக் கல்லிலான புத்தரின் சிலை அருகே செல்ல இயலும். ஆண்டிற்கு மூன்று முறை புத்த சிலையின் துணி மன்னரால் மாற்றி உடுத்தப்படுகிறது.

தாய்லாந்து மன்னர் முதலாம் இராமாவால் இக்கோயில்  கட்டப்பட்டது.
 கி பி 1552இல் கம்போடியர்கள், போரில் தாய்லாந்து நாட்டை வென்ற போது, இக்கோயிலின் மரகதப் புத்தர் சிலையை லாவோசில் நிறுவி 214 ஆண்டுகள் வழிபட்டனர். பின்னர் தாய்லாந்து மன்னர்  கம்போடியா மீது படையெடுத்து லாவோசில் இருந்த மரகதப் புத்தர் சிலையை மீட்டு, 1784இல் அதனை பாங்காக் நகரத்தில் நிறுவினார். இக்கோயில் ஒவ்வொரு ஐம்பது ஆண்டுகளுக்கு ஒரு முறை சீரமைக்கப்படுகிறது.

## மேற்கோள்கள்

பகுப்பு:தாய்லாந்து புத்த கோயில்கள்
சாம் பிரதீபன்

**மரியநாயகம் சாம் பிரதீபன்** இலங்கையில் நாடக, மற்றும் ஊடகக் கலைஞர் ஆவார். இவர் நாடகம், கூத்துக்கலை, இலக்கியம், விமர்சனம், ஆய்வு, கவிதை, தொலைக்காட்சி நிகழ்ச்சித் தயாரிப்பு, தொலைக்காட்சி நாடக இயக்கம், நடிப்பு, என பல துறைகளிலும் பன்முக ஆளுமை கொண்டவர்.

யாழ் பல்கலைக்கழகப் பட்டம் பெற்றவரான சாம் பிரதீபன் இலங்கைத் திருமறைக் கலாமன்றத்தின் முன்னாள் பிரதி இயக்குனராகப் பணியாற்றினார். நவீன நாடகங்கள், இலக்கிய நாடகங்கள், வார்த்தைகளற்ற நாடகங்கள், வரலாற்று நாடகங்கள், சிறுவர் நாடகங்கள், தெருவெளி நாடகங்கள், ஓராள் நாடகங்கள், சுத்துருவ நாடகங்கள், நாட்டுக் கூத்துக்கள் எனப் பலவற்றை எழுதி நெறிப்படுத்தியுள்ளதோடு புலம் பெயர் வாழ்வை மையப்படுத்தியதாக 250 இற்கும் மேற்பட்ட தொலைக்காட்சி நாடகங்களையும் எழுதி இயக்கியுள்ளார்.

"ஆதாரம்" "கலைமுகம்" போன்ற பொருளாதார கலை இலக்கிய சஞ்சிகைகளின் ஆசிரியர் குழுவில் இணைந்து பணியாற்றியுள்ளதுடன் "ஏர்முனை" "உழைப்போம் உயர்வோம்" என்ற பொருளாதார மேம்பாடு சார்ந்த வானொலி நிகழ்ச்சிகளையும் சமுக விழிப்புணர்வு சார்ந்த வானொலி நாடகங்களையும் 90 களின்நடுப்பகுதிகளில் எழுதி தயாரித்துள்ளார்.

ஜேர்மனிய நாடகவியலாளரான "கிறிஸ்ரல் ஹொப்வ்மன்" மற்றும் லண்டன் மஞ்சஸ்ரர் பல்கலைக்கழக நாடக அரங்கியல் பீடாதிபதி "ஜேம்ஸ் தொம்சன்" ஆகியோரிடம் நாடகப் பிரதியாக்கம் மற்றும் பிரயோக அரங்க முறைமை போன்ற  நாடகவியல் நுட்பங்களை கற்றுத் தேர்ந்துள்ளார்.

திருமறைக் கலாமன்றத்தினூடாக இலங்கையின் நாடளாவிய ரீதியில் பல நாடகப் பயிற்சிப் பட்டறைகளை நவீன நுட்பங்களோடு பயிற்றுவித்து பல இளைஞர்களை நாடக ஈடுபாட்டுக்குள் கொண்டு வந்திருக்கின்றார்.

90களின் இறுதிப் பகுதியில் இருந்து  நாடு கடந்த ரீதியில் சர்வதேச அளவில் பயணம் செய்து தனது பல கலை வெளிப்பாடுகளை அவைக்காற்றுகைகளாக நிகழ்த்தியிருக்கிறார். பிரான்ஸ் ஜேர்மனி நெதர்லாந்து டென்மார்க் நோர்வே லண்டன் இத்தாலி சுவிற்சலாந்து கனடா அமெரிக்கா அவுஸ்திரேலியா போன்ற பல நாடுகளிலும் நாடகக் கலையினையும் கூத்துக் கலையினையும் காவிச் சென்று அவைக்காற்றுகை செய்துள்ளதோடு நாட்டுக் கூத்தின் தேசிய மயப்படுத்தல் பற்றியதான பல பரீட்சாத்த முயற்சிகளையும் மேற்கொண்டுள்ளார்.

**சாம் பிரதீபன் படைப்புகள் :**

**[[சாம் பிரதீபன் கவிதைகள்]]**

சாம் பிரதீபன் கட்டுரைகள்

## விருதுகள்
"நீதியின் இருக்கைகள்" என்ற இவருடைய கவிதை நாடகத் தொகுப்பு நூலுக்கு 2000ம் ஆண்டு இலங்கை சாகித்திய விருது கிடைத்திருக்கின்றது.

## மேற்கோள்கள்

பகுப்பு:ஈழத்து நாடக நடிகர்கள்
பகுப்பு:இலங்கைத் தமிழ் ஊடகவியலாளர்கள்
ஜம்பம்

**ஜம்பம்** (*Jambam*) 1948 ஆம் ஆண்டு வெளிவந்த சமூகத் தமிழ்த் திரைப்படமாகும். ஜவேரி, வி. குமாரசுவாமி ஆகியோரின் இயக்கத்தில் வெளிவந்த இத்திரைப்படத்தில் வி. குமார், கே. எஸ். அங்கமுத்து உட்படப் பலர் நடித்திருந்தனர்.

## பாடல்கள்
**சரி என்னு சொல்லிப்போட்டே* (வி. குமார்)
**வாரும் இந்த வேளை*, *சேதி என்ன* என்ற இரண்டு பாடல்களையும் வைக்கம் சரஸ்வதி பாடினார்.

## மேற்கோள்கள்

## வெளி இணைப்புகள்
* - பி. ஜி. வெங்கடேசன், பி. ஆர். மங்களம் பாடிய பாடல்

பகுப்பு:1948 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
கோட்டைப்புதூர்

**கோட்டைப்புதூர்** என்ற ஊரானது தமிழ்நாட்டில் ஈரோடு மாவட்டம் சிவகிரி பேரூராட்சியில் அமைந்துள்ளது. இங்கு விவசாயம் செய்யும் வேளாண் பெருங்குடி மக்கள் பெருமளவு வசிக்கின்றனர். கொங்கு வேளாளர் இன மக்கள் அதிகம் உள்ளனர். கோட்டைப்புதூரானது கொடுமுடியிலிருந்து சுமார் 13 கிலோமீட்டர் தொலைவிலும், மொடக்குறிச்சிலிருந்து 15 கி.மீ. தொலைவிலும், அரச்சலூரிலிருந்து 15 கி.மீ. தொலைவிலும், வெள்ளகோவிலில் இருந்து 25 கி.மீ. தொலைவிலும் அமைந்துள்ளது.

பகுப்பு:ஈரோடு மாவட்டத்திலுள்ள கிராமங்கள்
பங்கஜவல்லி

**பங்கஜவல்லி** 1947 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும். எஸ். சௌந்தரராஜன் ஐயங்கார், ஜித்தன் பானர்ஜி ஆகியோரின் இயக்கத்தில் வெளிவந்த இத்திரைப்படத்தில் பாபநாசம் சிவன் பாடல்களுக்கு இசையமைத்திருந்தார். பு. உ. சின்னப்பா, டி. ஆர். ராஜகுமாரி, குமாரி ருக்மணி ஆகியோர் முக்கிய வேடங்களில் நடித்திருந்தனர். இதன் திரைக்கதை ஆண்களை அடிமைகளாகத் தனது நாட்டில் வைத்திருந்த அல்லி இராணியின் கதையைக் கருவாகக் கொண்டது. இத்திரைப்படம் பெரும் வரவேற்பைப் பெற்றது.

## திரைக்கதை
பாண்டவர்களில் ஒருவனான அருச்சுனன் (பி. யு. சின்னப்பா) அழகி பங்கஜவல்லியை (டி. ஆர். ராஜகுமாரி) அடைய நினைக்கிறான். ஆனாலும், பங்கஜவல்லி அர்ச்சுனனை சிறைப் பிடிக்கிறாள். அர்ச்சுனன் கிருஷ்ணனிடம் (குமாரி ருக்மணி) முறையிடுகிறான். அர்ச்சுனனை கிருஷ்ணன் பெண்ணாக மாற்றுகிறான். திரைக்கதையின் இறுதியில் உண்மைகள் வெளிவர, கதையும் மகிழ்ச்சியுடன் முடிவடைகிறது.

## பாடல்கள்

## மேற்கோள்கள்

பகுப்பு:1947 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்து தொன்மவியல் திரைப்படங்கள்
பகுப்பு:பெண்ணியத் திரைப்படங்கள்
பகுப்பு:டி. ஆர். ராஜகுமாரி நடித்த திரைப்படங்கள்
பகுப்பு:பி. யு. சின்னப்பா நடித்த திரைப்படங்கள்
பத்ராவதி (கர்நாடகம்)

**பத்ராவதி** (*Bhadravati*) இந்திய மாநிலமான கர்நாடகாவின் சிமோகா மாவட்டத்தின் சிமோகா வருவாய் வட்டத்தில் உள்ள நகரமாகும். பத்ராவதி நகரம் பெங்களூரிவிலிருந்து 255 கிலோ மீட்டர் தொலைவிலும், மாவட்டத் தலைமையிடமான சிமோகா நகரத்திலிருந்து 20 கிலோ மீட்டர் தொலைவிலும் உள்ளது.
பத்ராவதி நகராட்சி 67.05 சதுர கிலோ மீட்டர் பரப்பளவும், 1,51,102 மக்கள் தொகையும் கொண்டது.

## பெயர்க் காரணம்
இந்நகரில் பாயும் பத்ரா ஆற்றின் பெயரால் இந்நகருக்கு பத்ராவதி எனப் பெயர் ஆயிற்று. இந்நகரத்தின் முந்தைய பெயர் பேன்கிபுரா அல்லது பேன்கி பட்டின ஆகும். ஹோய்சாளர்கள் இந்நகரத்தை தலைநகராகக் கொண்டு ஆண்டனர்.

## மக்கள் தொகையியல்
2011ஆம் ஆண்டு இந்திய மக்கள் தொகை கணக்கெடுப்பின் படி பத்ராவதி நகரத்தின் மொத்த மக்கள் தொகை 1,51,102 ஆகும். அதில் ஆண்கள் 75,009 ஆகவும்; பெண்கள் 76,093 ஆகவும் உள்ளனர். எழுத்தறிவு 86.36% ஆகவும் உள்ளது. ஆயிரம் ஆண்களுக்கு 1014 பெண்கள் என்ற அளவில் பாலின விகிதம் உள்ளது.
 ஆறு வயதிற்குட்பட்ட குழந்தைகள், மொத்த மக்கள் தொகையில்  10% அளவில் உள்ளனர். பத்ராவதி நகரத்தின் முக்கிய மொழி கன்னட மொழி ஆகும்.

## போக்குவரத்து

### சாலை
தேசிய நெடுஞ்சாலை எண் 206 மற்றும் 13 பத்ராவதி நகரத்தின் வழியாக செல்கிறது. பெங்களூருவிலிருந்து சிமோகா செல்லும் பேருந்துகள் பத்ராவதி நகரத்தில் நின்று செல்கிறது.

### தொடருந்து
சிமோகா – பெங்களூர், மைசூர் – சிமோகா, பிரூர் – சிமோகா செல்லும் அனைத்து தொடருந்துகளும், பத்ராவதி தொடருந்து நிலையத்தில் நின்று செல்கிறது.

## பொருளாதாரம்
பத்ராவதி நகரத்தில் இரும்புத் தொழிற்சாலையும், காகித தொழிற்சாலையும் உள்ளது.

## சுற்றுலாத் தலங்கள்
* இலக்குமி நரசிம்மர் கோயில்
* பத்ரா வனவிலங்குகள் காப்பகம்

## இதனையும் காண்க
* பத்ராவதி (மகாராஷ்டிரம்)

## மேற்கோள்கள்

## வெளி இணைப்புகள்

* Official site of Bhadravati City Municipal Council 
* Official site of The Mysore Paper Mills Limited

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:சிவமொக்கா மாவட்டம்
செஞ்சிறகு ஊசித்தும்பி

**செஞ்சிறகு ஊசித்தும்பி** (*Rhinocypha bisignata*) இது ஒரு பூச்சி வகையைச் சார்ந்த தும்பி இனம் ஆகும். 
பொதுவாக இவை ஊசித்தட்டான் வகையில் கொலொரோபைடியா (Chlorocyphidae) என்ற குடும்பத்தைச் சார்ந்ததாகும். இவ்வகையான தும்பிகள் இந்தியப்பகுதியில் காணப்படுகின்றன. 
## விளக்கம்
செஞ்சிறகு ஊசித்தும்பிகளின் கண்கள் கறுப்பு கலந்த பழுப்பு நிறத்தில் காணப்படுகின்றன. இவற்றில் ஆண் ஊசித்தும்பிகளின் நெஞ்சுப் பகுதியில் கறுப்பு நிறத்தில் இளமஞ்சள், இளஞ்சிவப்பு, ஆரஞ்சு நிற மெல்லிய பட்டைகளோடு காணப்படும். அதேபோல பெண் தும்பிகளின் நெஞ்சுப் பகுதியில் கறுப்பு நிறத்தில், இளமஞ்சள் பட்டைகளோடு தோற்றமளிக்கும். ஆண்தும்பிகளின் வயிற்றுப் பகுதியில் கறுப்பு மஞ்சள் புள்ளிகளோடு இருக்கும், பெண் தும்பிகளுக்கு அதே நிறங்களில் புள்ளிகள் காணப்பட்டாலும் அவை சற்று வெளிறிய நிறத்தில் இருக்கும்.

இவற்றின் கால்களில் மெல்லிய மயிர்க்கற்றைகள் தென்படும். தலையில் உடலோடு ஒட்டியபடி பின்புறம் உள்ள இறகுகள் ஊடுருவும் தன்மையுடன் அவற்றின் முனையில் சிவப்பு, கறுப்பு நிறத்திட்டு கலந்து காணப்படும். அதேபோல பெண் தும்பிகளின் இறகுகளின் முனையில் இளமஞ்சள், ஆரஞ்சு, இளஞ்சிவப்பு நிறங்களில் தோற்றமளிக்கும். இந்த இறகு நிறத்தாலே, இவை செஞ்சிறகு உசித்தும்பி என்ற பெயரைப் பெற்றுள்ளன. 

## மேற்கோள்கள்
 

பகுப்பு:தட்டான்கள்
2,5-ஈரைதராக்சி-1,4-பென்சோகுயினோன்

**2,5-ஈரைதராக்சி-1,4-பென்சோகுயினோன்** *(2,5-Dihydroxy-1,4-benzoquinone)* என்பது C6H4O4 என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். 2,5-ஈரைதராக்சி-பாரா பென்சோகுயினோன் என்ற பெயராலும் இச்சேர்மம் அழைக்கப்படுகிறது. 1,4- பென்சோகுயினோனிலிருந்து முறையாக இச்சேர்மம் வருவிக்கப்படுகிறது. 1,4- பென்சோகுயினோனிலில் உள்ள இரண்டு ஐதரசன் அணுக்கள் நீக்கப்பட்டு அவற்றுக்குப் பதிலாக இரண்டு ஐதராக்சி அணுக்கள் மாற்றீடு செய்யப்படுகின்றன. மாற்று வடிவம் கொண்ட ஈரைதராக்சிபென்சோகுயினோனின் ஏழு மாற்றியன்களில் இதுவும் ஒன்றாகும்.
  
வலிமை குறைந்த அமிலமான இதனால் எதிர்மின் (C6H2O2−4) அயனி உருவாக்கத்திற்காக இரண்டு புரோட்டான்களை (pKal = 2.95, pKa2 = 4.87)  வழங்க இயலும்

## மேற்கோள்கள்

பகுப்பு:கீட்டோன்கள்
பகுப்பு:பென்சோகுயினோன்கள்
பகுப்பு:1,4-பென்சோகுயினோன்கள்
ஆட்சிக்காலம்

**ஆட்சிக் காலம்**  (regnal year) என்பது, ஒருவர் நாட்டின் (முடியாட்சி) மன்னராக முடி சூடிக்கொண்ட நாளிலிருந்து  முடி துறக்கும் வரையான காலமாகும். பொதுவாக ஒரு மன்னர் ஒரு நாட்டை ஆட்சி செய்த காலத்தைக் குறிக்கிறது.

## பெயர்க் காரணம்
இலத்தீன் மொழியில் *ரெக்னம்*  (*regnum*) என்பதற்கு **இராச்சியம்** அல்லது **ஆட்சி** என்பர். ஆட்சிக் காலம், ஒரு முடியாட்சி மன்னர் ஒரு நாட்டின் ஆட்சியை ஏற்றுக் கொண்ட நாள் முதல் கணக்கிடப்படுகிறது.

## இதனையும் காண்க
* ஆண்டு
* யூலியன் நாட்காட்டி
* கிரெகொரியின் நாட்காட்டி
* இந்து நாட்காட்டி
* நாட்காட்டி ஆண்டு
* நிதியாண்டு

## மேற்கோள்கள்

## வெளி இணைப்புகள்
* Regnal Chronologies 
* Calculate dates based on regnal years 

பகுப்பு:ஆசியாவின் வரலாறு
பகுப்பு:முடியாட்சி
பகுப்பு:வரலாற்றுக் காலப்பகுதிகள்
நாட்காட்டி ஆண்டு

**நாட்காட்டி ஆண்டு** (calendar year) என்பது எந்த ஒரு நாட்காட்டியின் புத்தாண்டு நாளில் துவங்கி, அடுத்த புத்தாண்டு நாளுக்கு முந்தைய நாளில் முடிவடைகிறது.

பொதுவாக கிரிகோரியன் நாட்காட்டி ஆண்டு பன்னாட்டளவில் மக்களால் பயன்படுத்தப்படுகிறது. கிரிகோரியன் ஆண்டு ஆங்கில மாதமான சனவரி 1ஆம் நாளில் துவங்கி, டிசம்பர் 31ஆம் நாளில் முடிவடைகிறது. கிரிகோரியன் நாட்காட்டிப் படி சாதாரண ஆண்டுகளில் 365 நாட்களும்,நெட்டாண்டுகளில் மட்டும் 366 நாட்களைக் கொண்டிருக்கும்.

## காலாண்டு
நிதி மற்றும் நிர்வாக வசதிக்காக நாட்காட்டி ஆண்டை மூன்று மாதங்கள் கொண்ட நான்கு காலாண்டாக பிரித்துள்ளனர்.

* முதல் காலாண்டு (Q1): சனவரி 1ஆம் நாள் முதல் மார்ச் 31ஆம் நாள் முடிய உள்ள 90 கொண்டது. (நெட்டாண்டுகளில் மட்டும் 91 நாட்கள்)
* இரண்டாம் காலாண்டு, (Q2): 1 ஏப்ரல் முதல் 30 சூன் முடிய 91 நாட்கள்
* மூன்றாம் காலாண்டு (Q3): 1 சூலை முதல் 30 செப்டம்பர் முடிய 92 நாட்கள்  
* நான்காம் காலாண்டு  (Q4): 1 அக்டோபர் முதல் 31 டிசம்பர் முடிய 92 நாட்கள்.

## இந்தியாவில்
ஊழியர்களுக்கு நாட்காட்டி ஆண்டு அடிப்படையில் ஊதியம், ஊதிய உயர்வு ஓய்வூதியம் மற்றும் விடுமுறைகள் வழங்கப்படுகிறது.

## ஆண்டுகளின் ஒப்பீடு

## இதனையும் காண்க
* நாட்காட்டி
* நிதி ஆண்டு
* கல்வி ஆண்டு

## மேற்கோள்க்ள்

பகுப்பு:நாட்காட்டிகள்
பகுப்பு:ஆண்டின் வகைகள்
தியான் சான்

**தியான் சான்** அல்லது **தியன் ஷான்** (*[[ஆங்கிலம்]]: Tian Shan; [[சீன மொழி|சீனம்]]: 天山; [[பின்யின்]]: டியான்ஷன்; வேட்-கில்ஸ்: T'ien1shan1; Xiao'erjing: تياشا;டங்கன் மொழி: Тянсан; Tjansan; பழைய துர்க்கி: 𐰴𐰣 𐱅𐰭𐰼𐰃, டெங்ரி டேக்; துர்க்கி: Tanrı Dağı; [[மொங்கோலிய மொழி|மங்கோலியன்]]: Тэнгэр уул , கடல் உல்; [[உய்குர் மொழி|உய்குர்]]: تەڭرىتاغ, Тәңри тағ, டெங்ரி tagh; [[கிருகிசு மொழி|கிர்கிஸசு]]: Теңир-Тоо / Ала-Тоо, Teñir-டூ / ஆலா-டூ, تەڭىر-توو / الا-توو; [[காசாக்கு மொழி|காசாக்கு]]: Тәңіртау, Täñirtaw, تأڭئرتاۋ; [[உசுபேகிய மொழி|உசுபேகி]]: Tyan-ஷான், Тян-Шан, تيەن-شەن*), மற்றும், பொதுவாக **ஹெவன் மலை** (*Mountain of Heaven, Tian;*) அல்லது **பரலோக மலை** (* Heavenly Mountain*) எனும் பெயர்களில் உள்ளூர்வாசிகள் அழைக்கப்படும் இது, நடு ஆசியாவில் அமைந்துள்ள மலைத்தொடர்களில், 7.439 மீட்டர் (24,406 அடி) உயரத்தில் உள்ள "ஜெங்கிஷ் சோக்குசு" (*Jengish Chokusu,*) என்னும் ஒரு பெரிய மலை அமைப்பில் உருவாகியுள்ள இந்த தியான் சான் மலை, மிகவும் உயரமான சிகரம் ஆகும்.

## பின்புலம்
யுரேசியாவின் பெருநிலப்பரப்பில் ஒரு பெரிய மலைத் தொடராக உள்ள தியான் சான் மலை, கடலில் இருந்து அதிக தூரத்தில் அமைந்த பரவலான வறட்சி பகுதியாக காணப்படுகிறது. மேலும், உலகின் ஏழு மலை அமைப்புகளில் ஒன்றாக உள்ள தியன் சான் மலைகள், கிழக்கில் இருந்து மேற்கு நோக்கிய சீனா, கசக்கஸ்தான், கிர்கிசுத்தான், உசுபெக்கிசுத்தான் ஊடாக சுமார் 2,500 கிலோமீட்டர் (1,553 மைல்) தொலைவிற்கு நீண்டுள்ளது. கசக்கஸ்தான் பகுதியில் வியாபித்திருக்கும் இந்த மலைத்தொடரில், சுமார் 3000 ஆண்டுகளாக பனிப்பாறைகள் உருகி வழியும் நீரால் விவசாயிகளுக்கும், கால்நடைகளுக்கும், மற்றும் அப்பகுதியில் உள்ள வன உயிரிகளுக்கும் நீராதாரமாக விளங்குவதோடு, அப்பிராந்தியம் முழுவதும் பசுமையான புல்வெளிகள்  நிறைந்த வசீகரிக்கும் காட்சிகளால் வெகுவான சுற்றுலாப் பயணிகளின் வருகையை அதிகரித்துள்ளது.

## நிலவியல்
தியான் சான் மலைத்தொடர், தக்கிலமாக்கான் பாலைவனத்தின் வடக்கு மற்றும் மேற்குப்பகுதியிலும், மற்றும் நேரடியான வடக்கில் கசக்கஸ்தான் பிராந்திய எல்லையில் தாரிம் நீர்த்தேக்கமும் (*Tarim Basin*), மேலும், வடமேற்கில் கிர்கிசுத்தான், மற்றும் சீனாவும் உள்ளது. தெற்கில் பாமிர் மலைகள் வரை இணைப்புகள் கொண்ட தியான் சான் மலைத்தொடர், வடக்கு மற்றும் கிழக்கு நோக்கி சென்று மங்கோலியாவில் உள்ள அல்த்தாய் மலைத்தொடரை சந்திக்கிறது. இமாலய மலை பிறப்பு திணைமண்டலத்தின் ஒரு பகுதியாக இருக்கும் இந்த மலைத்தொடர், 66 மில்லியன் ஆண்டுகளுக்கு முந்தைய "புது உயிர் ஊழி" (*cenozoic era*) என்னும் காலகட்டத்தில், இந்திய மற்றும் யுரேசிய புவித் தகடுகளின் மோதல் மூலம் உருவாக்கப்பட்டது. நடு ஆசியாவின் மிக நீளமான மலைத்தொடர்களில் ஒன்றான இது, உசுபெக்கிசுத்தான் தலைநகரமும் தாஷ்கந்து மாகாணத்தின் தலைநகரமுமான தாஷ்கந்து வரையில் சுமார் 2,800 கிலோமீட்டர்கள் (1,700 மைல்) கிழக்கு நோக்கி நீண்டுள்ளது.

## சூழலியல்
2,000 மீட்டர் (6,600 அடி) உயரத்தில் ஆசிய ஊசி இலை மரம் (*Picea schrenkiana, Schrenk's spruce, or Asian spruce*) போன்ற மர வகைகள் முக்கியமான காடுகளாக செழித்து வளரும் இந்த தியான் சான் மலைத்தொடரில், தாழ்வான மலைச் சரிவுகளில் காட்டு அக்கரோட்டு தாவர வகை மரங்களும், மற்றும் ஆப்பிள் மரங்களும் தனித்தன்மை வாய்ந்த இயற்கை காடுகளாக காணப்படுகிறது.

## சான்றாதாரங்கள்

பகுப்பு:மலைத் தொடர்கள்
பகுப்பு:ஆசிய மலைத்தொடர்கள்
பகுப்பு:கசக்கஸ்தான் மலைத்தொடர்கள்
பகுப்பு:கிர்கிசுத்தான் மலைத்தொடர்கள்
பகுப்பு:சிஞ்சியாங் மலைத்தொடர்கள்
பகுப்பு:சீனாவில் உள்ள உலக பாரம்பரியக் களங்கள்
பி. புல்லையா

**பி. புல்லையா** (P. Pullaiah, 1911–1985) (Telugu: పి.పుల్లయ్య) தெலுங்கு, தமிழ்த் திரைப்பட இயக்குநராவார். தெலுங்குத் திரைப்படத்துறைக்கான இவரின் பங்களிப்பினைப் பாராட்டி இவருக்கு *இரகுபதி வெங்கையா விருது* எனும் விருது வழங்கப்பட்டது. இவரை *Daddy* என திரைத்துறையினர் அழைத்தனர்.

## சொந்த வாழ்க்கை
தெலுங்கு, தமிழ்த் திரைப்பட நடிகையான பி. சாந்தகுமாரி இவரின் மனைவியாவார்.

## திரைத்துறைக்கான பங்களிப்புகள்
### இயக்கிய தமிழ்த் திரைப்படங்கள்
# விஜயலட்சுமி (1946)
# பக்த ஜனா (1948)
# மனம்போல் மாங்கல்யம் (1953)
# பெண்ணின் பெருமை (1956)
# வணங்காமுடி (1957) 
# அதிசய திருடன் (1958) 
# இல்லறமே நல்லறம் (1958)
# கலைவாணன் (1959) 
# ஆசை முகம் (1964)

பின்னாளில் புகழீட்டிய யு. விஸ்வேசுவர ராவ், கே. இராகவேந்திர ராவ் ஆகிய இயக்குநர்கள் இவரிடம் துணை இயக்குநராகப் பணியாற்றியவர்கள் ஆவர்.

தமது மகள் பத்மாவின் பெயரினை உள்ளடக்கி *பத்மசிறீ* எனும் படத் தயாரிப்பு நிறுவனத்தை நிறுவி, புல்லையா - சாந்த குமாரி தம்பதியினர் திரைப்படங்களைத் தயாரித்தனர்.

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:1911 பிறப்புகள்
பகுப்பு:1985 இறப்புகள்
பகுப்பு:தெலுங்குத் திரைப்பட இயக்குநர்கள்
பகுப்பு:கலைமாமணி விருது பெற்றவர்கள்
பகுப்பு:நெல்லூர் மாவட்ட நபர்கள்
ஜெர்மன் மோடெனா

**ஜெர்மன் மோடெனா** () பல ஆண்டுகால தேர்ந்தெடுத்த கலப்பினப்பெருக்க முறையால் உருவாக்கப்பட்ட ஆடம்பரப் புறா வகையாகும். ஜெர்மன் மோடெனா மற்றும் அனைத்து புறாக்களும் மாடப் புறாவிலிருந்து உருவானவையாகும். இவை 400 கிராமுக்கு மிகாமல் காணப்படும் சிறிய புறா வகையாகும்.

## மேலும் காண்க
*புறா வகைகளின் பட்டியல்

## மேற்கோள்கள்

பகுப்பு:புறாக்கள் 
பகுப்பு:ஜெர்மனியில் தோன்றிய புறாக்கள்
கல்வி ஆண்டு

**கல்வி ஆண்டு** (academic year) என்பது பள்ளிகள், கல்லூரிகள் மற்றும் பல்கலைக்கழகங்களில் மாணவர்களுக்கு கல்வி பயிலப்படும் காலத்தை குறிக்கும் ஆண்டாகும். 
கல்வி ஆண்டை முதல் பருவம், இரண்டாம் பருவம் மற்றும் மூன்றாம் பருவம் என மூன்று பருவங்களாக பிரித்து மாணவர்களுக்கு கல்வி பயிற்றுவிக்கிறார்கள். மூன்றாம் பருவம் முடிந்தவுடன் மாணவர்களுக்கு  கோடை விடுமுறை விடப்படுகிறது. சில கல்வி நிறுவனங்கள் இரண்டு பருவங்கள் கொண்ட கல்வி ஆண்டை பின்பற்றுகிறது.

## ஆஸ்திரேலியா மற்றும் நியுசிலாந்து
ஆஸ்திரேலியா மற்றும் நியுசிலாந்து நாடுகளில் கல்வி நிலையங்கள், கல்வி ஆண்டை இருபருவங்களாகப் பிரித்து (செமஸ்டர்) கல்வி பயிற்றுவிக்கின்றன.

## ஐக்கிய இராச்சியம்
பிரிட்டனில் கல்வி ஆண்டு, பொதுவாக மூன்று பருவங்கள் கொண்டது. கல்வி ஆண்டு செப்டம்பர் மாதம் துவங்கி சூலை மாதத்தில் முடிவடைகிறது.

## ஐக்கிய அமெரிக்க நாடு
ஐக்கிய அமெரிக்க நாட்டில் கல்வி ஆண்டு ஆகஸ்டு அல்லது செப்டம்பர் மாதத்தில் துவங்கி, மே அல்லது சூன் மாதத்தில் முடிவடைகிறது.

### கல்வி நாட்கள்
அமெரிக்காவின் அரசின் பள்ளிக்கூடங்கள், 2007-2008ஆம் கல்வி ஆண்டில் 171 முதல் 184 கல்வி நாட்கள் கொண்டிருந்தது. கல்வி ஆண்டில் செயல்பட வேண்டிய பள்ளி நாட்களும் மற்றும் ஒரு பள்ளி நாளில் நடத்த வேண்டிய கல்விக்கான நேரங்களும் மாநிலத்திற்கு மாநிலம் வேறுபடுகிறது.

## இதனையும் காண்க
* நாட்காட்டி ஆண்டு
* நிதி ஆண்டு

## மேற்கோள்கள்

பகுப்பு:கல்வி
பகுப்பு:ஆண்டின் வகைகள்
இயல்நிலை அணி

கணிதத்தில் ஒரு சதுர அணியையும் அதன் இணையிய இடமாற்று அணியையும் பெருக்குதல் பரிமாற்றுத்தன்மை உடையதானால் அச்சதுர அணி **இயல்நிலை அணி**  (normal matrix) எனப்படும். 
:சதுர அணி  ஒரு இயல்நிலை அணி எனில்:
::A^*A=AA^*,   என்பது  இன் இணையிய இடமாற்று அணி. 

மெய்யெண் உறுப்புகளுடைய ஒரு சதுர அணியின் ஒவ்வொரு உறுப்பின் இணையிய எண்ணும் அதே உறுப்பாக இருக்குமென்பதால் அச்சதுர அணியும் அதன் இடமாற்று அணியும் ஒன்றாக இருக்கும். எனவே மெய்யெண் உறுப்புகள் கொண்ட சதுர அணிகள் எல்லாம் இயல்நிலையானவை. 
:மெய்யெண் உறுப்புகள் கொண்ட சதுர அணி  எனில்:
::
::எனவே  என்பது உண்மையாகும். அதாவது  ஒரு இயல்நிலை அணி.

## சிறப்பு வகைகள்
சிக்கலெண் அணிகளில் அனைத்து அலகுநிலை அணிகள், ஹெர்மைட் அணிகள், எதிர்-ஹெர்மைட் அணிகள்]] ஆகியவை இயல்நிலையானவை. மெய்யெண் அணிகளில் செங்குத்து அணிகள், சமச்சீர் அணிகள் எதிர் சமச்சீர் அணி ஆகியவை இயல்நிலை அணிகள். எனினும் எல்லா இயல்நிலை அணிகளும் அலகுநிலை அணிகளாகவோ அல்லது ஹெர்மைட் அணிகளாகவோ இருக்காது.

:எடுத்துக்காட்டு:

:A = \begin{pmatrix} 1 & 1 & 0 \\ 0 & 1 & 1 \\ 1 & 0 & 1 \end{pmatrix}  
:AA^* = \begin{pmatrix} 2 & 1 & 1 \\ 1 & 2 & 1 \\ 1 & 1 & 2 \end{pmatrix} = A^*A.

எனவே இது ஒரு இயல்நிலை அணி. ஆனால் அது அலகுநிலை அணியோ அல்லது ஹெர்மைட்/எதிர் ஹெர்மைட் அணியோ கிடையாது.

## விளைவுகள்
*ஒரு இயல்நிலை முக்கோண அணியானது மூலைவிட்ட அணியாக இருக்கும்.

* என்பதை நிறைவு செய்யும் மூலைவிட்ட அணி  மற்றும் அலகுநிலை அணி  ஆகியவை இருந்தால், இருந்தால் மட்டுமே,  ஒரு இயல்நிலை அணியாக இருக்கும்.

*  ஒரு இயல்நிலை அணியின் ஐகென் மதிப்புகள் எல்லாம் மெய்யெண்களாக இருந்தால், இருந்தால் மட்டுமே அந்த இயல்நிலை அணி ஒரு ஹெர்மைட் அணியாக இருக்கும்.

*பொதுவாக இரு இயல்நிலை அணிகளின் கூட்டல் அணியும் பெருக்குத்தொகை அணியும் இயல்நிலை அணிகளாக இருக்காது. எனினும் கீழ்வருமாறும் அமையும்:

 ,  இரண்டும் இயல்நிலை அணிகளாகவும்  ஆகவும் இருந்தால் 
: ,  இரண்டும் இயல்நிலை அணிகளாக இருக்கும். 
: ,  இரண்டும் மூலைவிட்ட அணிகளாக இருக்கும் வகையில்  எனும் ஒரு அலகுநிலை அணி இருக்கும்.

## குறிப்புகள்

## மேற்கோள்கள்
* .
* Weisstein, Eric W. "Normal Matrix." From MathWorld--A Wolfram Web Resource. http://mathworld.wolfram.com/NormalMatrix.html

பகுப்பு:அணிகள்
பத்ராவதி (மகாராஷ்டிரம்)

இந்திய மாநிலமான மகாராட்டிராவின் சந்திரப்பூர் மாவட்டத்தில் உள்ள **பத்ராவதி** (Bhadravati) (முந்தைய பெயர் பந்தக்)  (*Bhandak*), நகரம் நகராட்சி மன்றமும், பத்ராவதி வருவாய் வட்டத்தின் நிர்வாகத் தலைமையிடமும் கொண்டுள்ளது.

சந்திராப்பூர் மாவட்ட நிர்வாகத் தலைமையிடம் சந்திரப்பூர் நகரத்திலிருந்து 26 கிலோ மீட்டர் தொலைவில் அமைந்த பத்ராவதியில் வெடிமருந்து தொழிற்சாலையும், இரும்புச் சுரங்கங்களும் அமைந்துள்ளது.

## போக்குவரத்து வசதிகள்
சந்திரப்பூர் – நாக்பூர் நெடுஞ்சாலையில் அமைந்த பத்ராவதி நகரம் பேருந்துகளால் மாநிலத்தின் மற்ற நகரங்களுடன் இணைக்கப்பட்டுள்ளது. ஐந்து நடைமேடைகள் கொண்ட பத்ராவதி நகரத்தின் பந்தக் தொடருந்து நிலையம் நாட்டின் முக்கிய நகரங்களை இணைக்கிறது.  

## மக்கள் தொகையியல்
2011ஆம் ஆண்டு மக்கள் தொகை கணக்கெடுப்பின் படி, பத்ராவதி நகரத்தின் மொத்த மக்கள் தொகை 60,565  ஆகும். மொத்த மக்கள் தொகையில் 31,451  ஆண்களும்,   29,114 பெண்களும் உள்ளனர். பாலின விகிதம் ஆயிரம் ஆண்களுக்கு 926 பெண்கள் உள்ளனர். எழுத்தறிவு விகிதம் 89.26% ஆகும். ஆறு வயதிற்குட்பட்ட குழந்தைகள் மொத்த மக்கள் தொகையில் 10.26% ஆக உள்ளனர்.

## ஆன்மிகத் தலங்கள்
சமணசமயத் தீர்த்தங்கரரான பார்சுவநாதரின் பழமையான கோயில் உள்ளது.

## இதனையும் காண்க
* பத்ராவதி (கர்நாடகம்)

## மேற்கோள்கள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:சந்திரபூர் மாவட்டம்
தருமபுரி கோட்டை

**தருமபுரி கோட்டை** என்பது தமிழ்நாட்டின், தருமபுரி மாவட்டம், தருமபுரியில் இருந்த ஒரு கோட்டையாகும். இக்கோட்டைக்குள் இருந்ததால் பரவாசுதேவப் பெருமாள், மல்லிகார்சுனர், காமாட்சியம்மன் கோயில்கள் மூன்றும் கோட்டைக் கோயில்கள் என தற்போதும் அழைக்கப்படுகின்றன.

## வரலாறு
தருமபுரியில் இந்தக் கோட்டையை 16 ஆம் நூற்றாண்டின் இறுதியில் இப்பகுதியை ஆண்ட ஜெகதேவிராயர் கட்டியதாகக் கருதப்படுகிறது. 17 ஆம் நூற்றாண்டில் இக்கோட்டை பீசாபூர் சுல்தான்களின் வசம் சென்றது. கி.பி 1652 இல் மைசூர் மன்னர் கண்டீவர நரச உடையாரால் சுல்தான்களிடமிருந்து கோட்டை கைப்பற்றப்பட்டது. அவரிடமிருந்து கைப்பற்றப்பட்ட இக்கோட்டையை கி.பி.1688 இல் சிக்கதேவ ராச உடையாரால் மீண்டும் மைசூர் வசம் கைப்பற்றப்பட்டது. அதன் பிறகு தொடர்ந்து மைசூர் உடையார்களின் வசமே இக்கோட்டை இருந்து வந்தது. ஐதர் அலி, திப்பு சுல்தான் காலத்தில் நடந்த போர்களினால் இக்கோட்டை சீரழிந்தது. 

தருமபுரியில் கிழக்கிந்தியக் கம்பெனி ஆட்சியின்போது ஏற்பட்ட பெரும் பஞ்சத்தின்போது பாதிக்கப்பட்டவர்களின் துன்பத்தை போக்கும்விதமாக அவர்களைக் கொண்டு இடிபாடுகளுடன் காணப்பட்ட இந்தக் கோட்டையை இடித்து தரைமட்டமாக்கி கோட்டை இருந்த சுவடே இல்லாமல் செய்தனர். 

## மேற்கோள்கள்

பகுப்பு:தருமபுரி மாவட்டத்திலுள்ள கோட்டைகள்
ருபெ

[right|thumb|250px|ருபெ [நகர மண்டபம்]]
**ருபெ** (; ) வடக்கு பிரான்சில் பெல்ஜிய எல்லை அருகே உள்ள ஒரு முன்னாள் தொழில்துறை நகரம் ஆகும். 2013 கணக்கின் படி இதன் மக்கள் தொகை 95,866.

## வெளி இணைப்புகள்

* ருபெ நகரம் அலுவல்முறை வலைத்தளம் 
* ருபெ குறித்த அலுவல்முறை சுற்றுலா வாரியத் தளம்   

பகுப்பு:பிரான்சின் நகரங்கள்
ராணிகோட் கோட்டை

**ராணிகோட் கோட்டை** (*Ranikot Fort*) என்பது பாக்கித்தானின் சிந்துப் பிரதேசத்தில் ஜம்சாரோ மாவட்டத்தில், சான் பிரதேசத்திற்கு அண்மையில் அமைந்துள்ள ஒரு வரலாற்றுச் சிறப்பு மிக்க கோட்டை ஆகும். இது **சிந்துவின் பெரும் சுவர்** எனவும் சிறப்பாக அழைக்கப்படுகின்றது. அத்துடன் உலகில் காணப்படும் மிகப்பெரிய கோட்டடைகளில் இதுவும் ஒன்றென வரலாற்று ஆய்வாளர்கள் குறிப்பிடுகின்றனர். இதன் சுற்றளவு அண்ணளவாக ருபத்து ஆறு கிலோமீற்றர்கள் ஆகும். இக்கோட்டையானது சீனப் பெருஞ்வ சுருடன் ஒப்பிட்டுப் பார்க்கப்படுகின்றது. 1993 ஆம் ஆண்டில் பாக்கிஸ்தான் நாட்டின் கல்வி அமைச்சினால் உலகப் பாரம்பரியக் களமாக பிரகடனப் படுத்துவதற்காக யுனெஸ்கோ அமைப்பிற்குப் பரிந்துரைக்கப்பட்டது. 1975 ஆம் ஆண்டின் சட்ட திட்டங்களிற்கு அமைவாக அப்போதைய அரசாங்கம்ம் இக்கோட்டையை வரலாற்றுத் தளமாக பிரகடனம் செய்து வைத்தது.

## அமைவிடம்
இக்கோட்டையானது ஐதரபாத்தின் வட தேசிய நெடுஞ்சாலையில் இருந்து 90 கிலோமீற்றர்கள் தொலைவில் அமைந்துள்ளது. அத்துடன் கராச்சியில் இருந்து சன் பிரத்ஜேசத்திற்கு வருவதற்கு வெறுமனே ஒரு மணித்தியால நேரம் போதுமானது. அத்துடன் இச்சான் நகரத்தில் இருந்து கிளைப் பாதைகளினூடாக 21 கிலோ மீற்றர் தொலைவில் செல்கின்ற போது ரனிகொட் கோட்டையின் கிழக்குத் திசையில் அமைந்துள்ள நுழைவாயிலை அடையலாம்.

## வரலாறு
இக்கோட்டை கட்டப்பட்டதற்கான காரணம இன்னமும் கண்டு அறியப்படவில்லை. எனினும் இக்கோட்டையானது சசானியர்கள், சைத்திஒயர்கள், பார்த்தியர்கள் அல்லது கிரேக்கப் பக்றேரியர்களின் ஆட்சிக் காலப்பகுதியிலேயே கட்டப்பட்டன என வரலாற்று ஆய்வாளர்கள் குறிப்பிடுகின்றனர். இருப்பினும் தொல்பொருள் ஆடய்வாளர்களது முடிவுகளுக்கு அமைவாக இகோட்டை கி.பி. 17 ஆம் நூற்றாண்டிலேயே கட்டப்பட்டது எனக் கூறப்படுகின்றது. அத்துடன் சிந்துப் பிரதேசத்தில் காணப்படும் தொல்பொருள் ஆய்வாளர்கள் இக்கோட்டை 1812 ஆம் ஆண்டிலே 1.2 மில்லியன் பாக்கிஸ்தானிய ரூபாய் செலவில் தல்பூர்கள் எனபவர்களால் கட்டப்பட்டது எனக் குறிப்பிடுகின்றனர். சிந்துவின் அமீர்கள்  ஆட்சி நடந்த போது பிரித்தானியப் பேரரசு காலனித்துவ செயற்பாடுகளில் ஈடுபட்டு வந்தது. அந்த வகையில் பாக்கிஸ்தானின் சிந்துப்பிரதேசத்தில் பல யுத்த நடவடிக்கைகளில் பிரித்தானியப் பேரரசு ஈடுபட்டு வந்தது. அக்காலப்பகுதியில் சிந்துவினை அமீர்ஜ்கள் ஆட்சி செய்து வந்தனர். அவர்களின் இறுதிக் கட்ட யுத்தங்களின் போது இக்கோட்டையை பயன்படுத்தியதுடன் அவர்களது தலைநகரமாகவும் இக்கோட்டையும் இதனைச் சூழ்ந்து காணப்பட்ட நகரப் பிரதேசமும் விளங்கின. இகோட்டையின் கிழக்கு நுழைவாயிலில் மேற்கொள்ளப்பட்ட தொல்பொருள் அய்வானது இக்கோட்டை 18 தொடக்கம் 19 ஆம் நூற்றாண்டுக்கு இடைப்பட்ட காலப்பகுதியிலேயே கட்டப்பட்ட எனும் நிரூபணமான முடிவினைத் தந்தது.

## மேற்கோள்கள்

பகுப்பு:பாக்கித்தானில் உள்ள உலகப் பாரம்பரியக் களங்கள்
பகுப்பு:பாக்கித்தானிலுள்ள கோட்டைகள்
எல்லோரும் வாழவேண்டும்

***எல்லோரும் வாழவேண்டும்*** ஒரு இந்திய தமிழ்த் திரைப்படமாகும். ஜி. விஸ்வநாதன் இயக்கத்தில் கே. பாலாஜி, மாலினி ஆகியோர் முக்கிய பாத்திரங்களில் நடித்த இத்திரைப்படம் 1962 ஆம் ஆண்டு வெளியானது. கன்னட திரையுலகின் இரட்டையர்களான ராஜன்-நாகேந்திரா இசையமைத்தார்கள்.

## நடிகர்கள்

* கே. பாலாஜி
* எம். ஆர். ராதா (கௌரவ நடிகர்)
* குலதெய்வம் ராஜகோபால்
* எஸ். ஏ. அசோகன்
* புளிமூட்டை ராமசாமி
* வி. எம். ஏழுமலை
* சாய்ராம்
* எஸ். கே. ராம்ராஜ்
* ஆர். எம். சேதுபதி
* கே. கண்ணன்
* நாகேஷ்
* ஏ. பி. எஸ். மணி
* மாலினி
* டி. கே. ராஜேஸ்வரி
* கே. வி. சாந்தி
* ரேணுகாதேவி
* *ஜூபிடர்* ரத்னம்
* லலிதா
* நடனம் - எகித்திய நடன மங்கை *லைலா*

## தயாரிப்புக் குழு
* இயக்கம்: ஜி. விஸ்வநாதன்
* திரைக்கதை, வசனம்: ரவீந்தர்
* ஒளிப்பதிவு: ஜே. ஜி. விஜயம்
* ஒலிப்பதிவு: டி. எஸ். ரெங்கசாமி
* நடனப்பயிற்சி: சின்னிலால், சம்பத்
* தயாரிப்பு நிறுவனம்: எஸ். ஆர். எஸ். பிக்சர்ஸ்
* கலையகம்: மெஜஸ்டிக்

## பாடல்கள்
திரைப்படத்துக்கு இசையமைத்தவர்கள் இரட்டையர்கள் ராஜன்-நாகேந்திரா. பாடல்களை இயற்றியோர்: வில்லிபுத்தன், முத்துக்கூத்தன். பின்னணி பாடியவர்கள்: சி. எஸ். ஜெயராமன், சீர்காழி கோவிந்தராஜன், ஏ. எம். ராஜா, ஜிக்கி, எஸ். ஜானகி, மோகனா ஆகியோர்.

## உசாத்துணை

பகுப்பு:1962 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. அசோகன் நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பரோக்

thumb|300px|பாலோ டி மட்டிசின் ஒரு பரோக் ஓவியம்.

**பரோக்** (*Baroque*) என்பது கலை வடிவம் ஆகும். இது விறைப்பு, எளிமை, கம்பீரம் ஆகியவற்றை சிலை, ஓவியம், கட்டடக்கலை, இலக்கியம், நடனம், அரங்கு, இசை ஆகியவற்றில் மிகுதியாக, தெளிவாக வெளிப்படுத்த பயன்படுத்தப்பட்டது. இப்பாணி கிட்டத்தட்ட 1600 காலப்பகுதியில் உரோம், இத்தாலி ஆகிய இடங்களில் உருவாகி ஐரோப்பாவின் பல இடங்களில் பரவியது.

## குறிப்புகள்

## உசாத்துணை

* Andersen, Liselotte. 1969. "Baroque and Rococo Art", New York: H. N. Abrams.
* Buci-Glucksmann, Christine. 1994. *Baroque Reason: The Aesthetics of Modernity*. Sage.
* Gardner, Helen, Fred S. Kleiner, and Christin J. Mamiya. 2005. *[[Gardner's Art Through the Ages]]*, 12th edition. Belmont, CA: Thomson/Wadsworth.  (hardcover)
*
*
* Wakefield, Steve. 2004. *Carpentier's Baroque Fiction: Returning Medusa's Gaze*. Colección Támesis. Serie A, Monografías 208. Rochester, NY: Tamesis. .

## வெளி இணைப்புகள்

*
*The baroque and rococo culture
*Webmuseum Paris
*barocke in Val di Noto – Sizilien
*Baroque in the "History of Art"
*The Baroque style and Luis XIV influence
*Melvyn Bragg's BBC Radio 4 program ''In Our Time'': The Baroque
*

பகுப்பு:கலை இயக்கங்கள்
மாலினி (நடிகை)

[frame|வலது|[சபாஷ் மீனா திரைப்படத்தில் மாலினியின் தோற்றம்]]
**மாலினி** ஒரு தென்னிந்திய தமிழ் திரைப்பட நடிகையாவார். 1958 முதல் 1962 வரை ஒரு சில படங்களில் மட்டுமே நடித்துள்ளார். ஆயினும், சிவாஜி கணேசன், எம். ஜி. ஆர்., எஸ். எஸ். ராஜேந்திரன், கே. பாலாஜி போன்ற புகழ் மிக்க நடிகர்களுடன் இணைந்து கதாநாயகியாக நடித்துள்ளார்.

## நடித்த திரைப்படங்கள்

## உசாத்துணைகள்
* 

பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
கோதிக் கலை

thumb|right|ஆரம்ப கோதிக் கலைப்பாணி சிற்பங்கள்.

**கோதிக் கலை** (*Gothic art*) என்பது மத்திய கால கலைப் பாணி ஆகும். இது 12 ஆம் நூற்றாண்டில் பிரான்சில் வளர்ச்சியடைந்தது. இது மேற்கு ஐரோப்பா முழுவதும் பரவியது. 14 ஆம் நூற்றாண்டின் இறுதியில் பன்னாட்டு கோதிக் பாணியான வளர்ந்து, 15 ஆம் நூற்றாண்டு வரை தொடர்ந்தது. சில இடங்களில், குறிப்பாக செருமனியில் 16 ஆம் நூற்றாண்டு வரை தொடர்ந்தது. கோதிக் கால முதன்மை ஊடகமாக சிற்பம், மேற்பரப்பு ஓவியம், வண்ணப்பூச்சு கண்ணாடி, சுதை ஓவியம், ஒளியூட்டப்பட்ட சுவடிகள் ஆகியன காணப்பட்டன.

## ஆரம்பம்
கோதிக் கலை பிரான்சின் இல் ட பிரான்சுவில் 12 ஆம் நூற்றாண்டின் ஆரம்பத்தில் புனித டெனிசு கன்னியர் மடக் கோயிலில் ஆரம்பமாகியது. இப்பாணி விரைவாக அதன் மூலமான கட்டடக்கலையில் இருந்து சிலை (சிறிய அளவு முதல் பெரிய அளவு வரை), நெசவுக் கலை, ஓவியத்தின் பல வடிவங்களில் குறிப்பாக சுதை ஓவியம்,  வண்ணப்பூச்சு கண்ணாடி, ஒளியூட்டப்பட்ட சுவடி, மேற்பரப்பு ஓவியம் ஆகியவற்றில் பரவியது.

## இவற்றையும் பார்க்க

* பத்து கன்னியர் உவமை
* ஓவியத்தின் வரலாறு

## குறிப்புகள்

## உசாத்துணை
* Calkins, Robert G.; *Monuments of Medieval Art*, Dutton, 1979, 
* Cherry, John. *The Holy Thorn Reliquary*, 2010, British Museum Press (British Museum objects in focus), 
*Cherry, John, in Marks, Richard and Williamson, Paul, eds. *Gothic: Art for England 1400–1547*, 2003, V&A Publications, London, 
* Henderson, George. *Gothic*, 1967, Penguin, 
* Hugh Honour and John Fleming, *A World History of Art*, 1st edn. 1982 (many later editions), Macmillan, London, page refs to 1984 Macmillan 1st edn. paperback. 
* Olson, Roberta J.M., *Italian Renaissance Sculpture*, 1992, Thames & Hudson (World of Art), 
* Robinson, James, *Masterpieces of Medieval Art*, 2008, British Museum Press, 
* Rudolph, Conrad, ed., *A Companion to Medieval Art: Romanesque and Gothic in Northern Europe*, 2006, 
* Rudolph,Conrad, "Inventing the Gothic Portal: Suger, Hugh of Saint Victor, and the Construction of a New Public Art at Saint-Denis," *Art History* 33 (2010) 568-595
* Rudolph, Conrad, "Inventing the Exegetical Stained-Glass Window: Suger, Hugh, and a New Elite Art," *Art Bulletin* 93 (2011) 399-422
*Snyder, James. *Northern Renaissance Art*, 1985, Harry N. Abrams, 

## வெளி இணைப்புகள்
* Gothic Art and Architecture 
* Gothic art, from ArtCyclopedia.com
* Gothic art, from *[[பிரித்தானிக்கா கலைக்களஞ்சியம்]]* Online.
* Gothic art(  2009-10-31), from என்கார்ட்டா கலைக்களஞ்சியம்.
* Gothic art , from The Columbia Encyclopedia, Sixth Edition.  2001.
* Gothic art , Museumsportal Schleswig-Holstein
* Gothic art, from "A World History of Art" and http://www.all-art.org/gothic_era/01.html.
* 
*The Pietà in French late Gothic sculpture: regional variations, a book from The Metropolitan Museum of Art Libraries (fully available online as PDF), which contains material on Gothic art

பகுப்பு:கலை இயக்கங்கள்
துன்பியல் நாடகம்

**துன்பியல் நாடகம்** (*Tragedy*; , *tragōidia*) என்பது மனித துயரத்தின் அடிப்படையில் அமைந்த, பார்வையாளர்களை ஆர்வமூட்டக்கூடிய ஒரு நாடக வடிவமாகும். இந்த முரண்போலியான எதிர்பார்ப்பை வெறுத்து பல பண்பாடுகள் வளர்ச்சியடைந்து, "துன்பியல்" என்பதை குறிப்பிட்ட நாடக கவிநய பரம்பரியத்திற்குக் குறிப்பிட்டன. மேற்கத்திய நாகரிகத்தில் இது குறிப்பிட்ட முக்கிய பங்காற்றியது. அப்பாரம்பரியம் பலமடங்காகி, நின்று போனது. ஆயினும் பண்பாட்டு அடையாளத்தின் பலமிக்க தாக்கத்தை கொணர இப்பதம் பயன்படுத்தப்படுகின்றது.

## குறிப்புகள்

## உசாத்துணை

## வெளி இணைப்புகள்

* 
* .
* .

பகுப்பு:நாடக வகைகள்‎
வி. எம். ஏழுமலை

**வி. எம். ஏழுமலை** (*V. M. Ezhumalai*) ஒரு இந்தியத் தமிழ்த் திரைப்பட நகைச்சுவை நடிகர் ஆவார். 1939 ஆம் ஆண்டிலிருந்து 1960 வரை பல படங்களில் நகைச்சுவைப் பாத்திரங்களில் நடித்துள்ளார். தொடக்கத்தில் நாடகங்களில் நடித்து வந்தவர் பின்னர் திரைப்படங்களில் நடித்துப் பிரபலமானார். இவரது உடல் மொழி, வாய் மொழி இரண்டிலும் நகைச்சுவை இருக்கும். தனக்கென ஒரு தனிப்பாணி வகுத்து அதன் படி அங்க சேஷ்டைகளின் மூலம் பார்ப்பவர்களைக் குலுங்கக் குலுங்க சிரிக்க வைப்பார்.

திரையுலகுக்கு வந்த சிறிது காலம் சேலம் மாடர்ன் தியேட்டர்ஸ் நிறுவனத்தில் மாதச் சம்பளத்தில் நடிகராகப் பணியாற்றினார். அப்போது இவருடன் ஏனைய நகைச்சுவை நடிகர்களான காளி என். ரத்தினம், ஏ. கருணாநிதி போன்றோரும் அந்நிறுவனத்தில் பணியாற்றிக் கொண்டிருந்தார்கள்.
[frame|வலது|[திகம்பர சாமியார் திரைப்படத்தில் **வி. எம். ஏழுமலை**]]

## நடித்த திரைப்படங்கள்

## உசாத்துணை
* 

பகுப்பு:தமிழ் நகைச்சுவை நடிகர்கள்
மகரம்

**மகரம்** என்பது இந்து தொன்மவியலின் அடிப்படையில் கடலில் வாழும் மிருகமாகும். இந்த மிருகமானது முன்பாதி முதலை, யானை, மான் போன்ற விலங்குகளின் வடிவங்களையும், பின்பாதி மீனைப் போன்றும் அமையப்பெற்றது. ஆசியா முழுவதும் பல்வேறு வடிவங்களைக் கொண்டதாக மகரம் உள்ளது. இந்து சோதிடத்தில் சுறவ இராசிக்குரியதாகவும், இராசிச் சக்கரத்தில் பத்தாவது ராசியாகவும் உள்ளது.

இந்துக் கடவுள்களில் கங்கை, வருணன் ஆகியோரின் வாகனமாக இந்த மகரம் அமைந்துள்ளது. இந்துக் கோயில்களில் காவலர்களாகவும், பொக்கிசப் பாதுகாவலர்களாகவும் மகரங்கள் அமைக்கப்படுகின்றன. இந்து சமயக் கோயில்களிலும் பௌத்தக் கோயில்களிலும் மகரங்கள் காணப்படுகின்றன.

மகரக்குண்டலம் என்பது மகரத்தின் உருவ அமைப்பினைக் கொண்ட காதணியாகும். இந்த மகரக்குண்டலத்தினை மணமகனுக்குப் பரிசாகத் தருகின்ற வழக்கம் பண்டையக் காலத்தில் இருந்துள்ளது. இந்து சமயக் கடவுளான சிவபெருமான் வலதுக் காதில் இந்த மகரக்குண்டலத்தினை அணிந்துள்ளார். திருமால், சூரிய தேவன், சண்டி ஆகியோரும் இந்த அணிகலனை அணிவர். காதலின் கடவுளாக அறியப்படும் காமதேவன் மகரக்கொடியோன் என்று அழைக்கப்படுகிறார்.

## கோயில்களில்
இந்து சமயக் கோயில்களில் புடைப்புச் சிற்பமாகவும், தூண் சிற்பமாகவும், தோரணச் சிற்பங்களிலும் மரக விலங்கு செதுக்கப்படுகிறது. மகரத்தோரணம் என்று அழைக்கப்படும் புடைப்புச் சிற்பத்தில் இரண்டு மகரங்கள் தோணத்தினைக் கொண்டுள்ளவாறு அமைக்கப்படுகிறது.

## இசைக்கருவி
யாழ் எனும் இசைக்கருவியின் வகைகளுள் ஒன்றாக மகரயாழ் அறியப்படுகிறது. இந்த யாழ் 17 அல்லது 19 நரம்புகளைக் கொண்டதாகும். மகரயாழ் யவனத்திலிருந்து கொண்டுவரப்பட்டதாக பெருங்கதையில் குறிப்பிடப்பட்டுள்ளது.

## ஆதாரங்கள்


பகுப்பு:இந்து புராணகால உயிரினங்கள்
சபித்

**சபித்** *(ஆங்கிலம்: Zabid, அரபு: زبيد)* நகரம் ஏமனின் மேற்கு கடற்கரை சமவெளியில் 52.590 நபர்கள் என்ற நகர்ப்புற மக்கள் தொகையைக் கொண்ட ஒரு நகரம் ஆகும். சாபித் மற்றும் செபித் என்ற பெயர்களாலும் இந்நகரம் அழைக்கப்படுகிறது. ஏமன் நாட்டின் மிகப் பழமையான நகரங்களில் இதுவும் ஒன்றாகும், மற்றும் 1993 ஆம் ஆண்டு முதல் இந்நகரம்  யுனெசுகோவின் உலக பாரம்பரிய தளங்களில் ஒன்றாக கருதப்படுகிறது. எனினும், 2000 ஆம் ஆண்டில், இந்நகரம் அபாய நிலையில் உள்ள  உலக பாரம்பரிய களங்கள் பட்டியலில் வைக்கப்பட்டது.
இங்குள்ள பெரிய பள்ளிவாசல், முகம்மது நபியைப் பின் தொடர்பவர்களில் ஒருவரான அபூ மூசா அசாரியால் கி.பி 628 இல் கட்டப்பட்டது. 13 ஆம் நூற்றாண்டு முதல் 15 ஆம் நூற்றாண்டு வரை ஏமனின் தலைநகராகவும் சபித் நகரம் இருந்துள்ளது. 

## வரலாறு

இந்நகரின் தென்பகுதியில் வாடி என்ற மிகப்பழமையான ஒரு ஏமன் நகரம் இருந்ததால், இந்நகரை வாடி சபித் என்று அழைக்கிறார்கள்.  நபிகள் நாயகத்தை பின்பற்றுபவர்களுள் ஒருவரான அபூ மூசா அசாரி சபித் நகரத்தைச் சேர்ந்தவர் ஆவார், கி.பி 628 இல் இவர் கட்டிய பெரிய பள்ளிவாசல் இன்னும் அவருடைய வாழ்க்கைக்குச் சான்றாக இருக்கிறது. பாரம்பரியத் தரவுகளின் அடிப்படையில் கணக்கிட்டால் இப்பள்ளிவாசல் இசுலாமியரின் வரலாற்றில் ஐந்தாவதாக கட்டப்பட்ட மசூதியாக இது கருதப்படுகிறது. 13 முதல் 15 ஆம் நூற்றாண்டு வரை ஏமனின் தலைநகராக விளங்கிய இந்நகரம், பிரசித்தி பெற்ற இசுலாமியக் கல்வி மையாமான சபித் பல்கலைக்கழகத்தின் இருப்பிடமாகவும் இருந்தது. 819 முதல் 1018 வரை சியாதித்து வம்சத்தின் தலைநகராகவும், 1022 முதல் 1158   வரை நயாகித் வம்சத்தின் தலைநகராகவும் விளங்கியது. இன்று, சபித் நகரம், நவீன ஏமன்  நாட்டின் அறிவார்ந்த மற்றும் பொருளாதார எல்லைகளுடன் முக்கியத்துவம் மிக்கதாக விளங்குகிறது. 
 
## புவியியல்

14°12′வடக்கு 43°19′கிழக்கு என்ற அடையாள ஆள்கூறுகளில் ஏமன் நாட்டின் மேற்கு கடற்கரைச் சமவெளியில் அமைந்துள்ள சபித் நகரின் மக்கள் தொகை 52,590 நபர்களாகும். 
 
## உலகப் பாரம்பரியக களம்

1993  ஆம் ஆண்டு முதல் சபித் நகரம் உலகப் பாரம்பரிய களங்களில் ஒன்றாக யுனெசுகோவில் அறிவிக்கப்பட்டது. நகரத்தின் முக்கியமான பகுதியாக இங்கு கட்டப்பட்டுள்ள பெரிய பள்ளிவாசல் கருதப்படுகிறது. இம்மசூதியில் இயங்கியதாக அறியப்படும் பல்கலைக் கழகத்தின் எச்சங்கள் பலராலும் பார்வையிடப்படுகின்றன. 

ஏமன் அரசாங்கம் இந்நகரத்திற்கு முறையான பராமரிப்பும் பாதுகாப்பும் வழங்கப்படாமல் புறக்கணித்ததைத் தொடர்ந்து 2000 ஆம் ஆண்டில் யுனெசுகோ இந்நகரை அபாய நிலையில் உள்ள  உலக பாரம்பரிய களங்கள் பட்டியலில் வைத்துள்ளது. யுனெசுகோவின் அறிக்கையின்படி, இந்நகரில் சுமார் 40% வீடுகள் கற்காரை கட்டிடங்களாக மாற்றப்பட்டு விட்டன. மேலும் எஞ்சியுள்ள இதர வீடுகள் மற்றும் பண்டைய கடைவீதிகள் மோசமடைந்து நிலையில் உள்ளன மூலம் மாற்றப்பட்டுள்ளது.
 
சபித் ஓர் உலக பாரம்பரியத் களம் என்று யுனெசுகோவின் அறிவிப்பு வெளியிடப்பட்ட இரண்டு ஆண்டுகளுக்குள், இந்நகரின் கலாச்சார பாரம்பரியங்களை பாதுகாக்கும் நடவடிக்கைகளை மேற்கொள்ளாவிட்டால் இந்த நகரம் அப்பெருமையை இழந்துவிடும் அபாயம் இருந்தது. . 
  
## பொருளாதாரம்

1920 ஆம் ஆண்டின்படி அரேபியாவில் இண்டிகோ பயிரிடும் இரண்டு இடங்களில் அபித் நகரமும் ஒன்றாகும். மேலும், இங்கு பருத்தியும்  பயிரிடப்பட்டது. 20 ஆம் நூற்றாண்டின் தொடக்கத்தில் சபித் நகரில் இருந்த பழங்குடியினர் சர்ச்சையால், பொருளாதாரத்தில் ஒரு பின்னடைவு நிலை இருந்ததாக பிரித்தானிய அரசு தெரிவித்துள்ளது .  

## மேற்கோள்கள்

## புற இணைப்புகள்

*UNESCO World Heritage Site listing
*Encyclopaedia Britannica, Zabid

பகுப்பு:யெமன்
திருச்சிறுபுலியூர் தலசயனப்பெருமாள் கோயில்

**திருச்சிறுபுலியூர் தலசயனப்பெருமாள் கோயில்**, இந்திய மாநிலமான தமிழ்நாட்டில், திருவாரூர் மாவட்டத்தில் மயிலாடுதுறை – திருவாரூர் செல்லும்  இருப்புப்பாதையில், கொல்லுமாங்குடி தொடருந்து நிலையத்திலிருந்து 2 மைல் தொலைவில் உள்ள  **திருச்சிறுபுலியூர்** எனும் கிராமத்தில் அமைந்த 108 திவ்ய தேசங்களில் இருபத்தி நான்காவதாகும்.  

தெற்கு நோக்கி காட்சி தரும் கோயிலின் மூலவர் பெயர் **ஸ்தலசயனப்பெருமாள்**. தாயார் பெயர்  **திருமாமகள் நாச்சியார்**. உற்சவர் பெயர் கிருபா சமுத்திரப் பெருமாள் (அருள்மாகடல்) – உற்சவ தாயார் பெயர் தயாநாயகி. தீர்த்தக் குளம் - மானஸ புஷக்ரிணி. விமானம் - நந்தவர்த்தன விமானம். கருவறையில்  பெருமாள் ஸ்ரீதேவி, பூதேவியுடன் வியாசர், வியாக்கிரபாதர், கங்கையுடன் காட்சியளிக்கிறார்.

திருமங்கையாழ்வாரால் 10 பாசுரங்களால் மங்களசாசனம் செய்யப்பட்ட கோயில் ஆகும்.

## பெயர்க் காரணம்

சிதம்பரம்  நடராசர் அருளியபடி வியாக்கிரபாதர், திருச்சிறுபுலியூர் ஸ்தலசயனப்பெருமாளை வணங்கி மோட்சம் பெற்றதால் இத்தலத்திற்கு திருச்சிறுபுலியூர் எனப் பெயராயிற்று.

## சிறப்புகள்

# திருமங்கை ஆழ்வாருக்காக பெருமாள் மிகச் சிறிய வடிவில் புஜங்கசயனத்தில் பள்ளி கொண்டுள்ளார். (புஜங்க சயனத்தில் மிகச் சிறிய உருவமாயிருந்ததைக் கண்டு திருமங்கையாழ்வார் தமக்குள் குறைபட உமது குறை தீர நமது மிகப்பெரிய உருவை திருக்கண்ணமங்கையில் காணும் என்று பெருமாள் அருளிச்செய்த ஸ்தலம்) 
# கருடனுக்கு பெருமாள் அபயமளித்த இடம். 
# இங்கு பூமிக்கு கீழ் கருடனுக்கு சன்னதியும், மிக உயர்ந்த இடத்தில் ஆதிசேடனுக்கும் சன்னதி உள்ளது. 
# திருமங்கையாழ்வாரால் மட்டும் 10 பாசுரங்களால் மங்களாசாசனம் செய்யப்பட்ட்ட பெருமாள் கோயில் ஆகும். 
# நாக தோசம் நிவர்த்திக்கும் மற்றும்  மக்கட்பேற்றுக்கும்  இத்தலத்திற்கு ஏற்பட்ட தனிப் பெருமை உண்டு. 
# இத்தலத்தின் பெருமானை பூஜித்து வைகுந்தம் அடைந்த வியக்ரபாதரை, பெருமாளின் திருவடிகளுக்கு அருகிலேயே பிரதிட்டை செய்துள்ளனர்.

## அமைப்பு
ராஜ கோபுரத்தை அடுத்து கொடி மரம், பலி பீடம், கருடாழ்வார் சன்னதி ஆகியவை உள்ளன. அடுத்து உட்கோபுரமான சிறிய கோபுரம் உள்ளது. மூலவர் கருவறை கோஷ்டத்தில் விநாயகர், பெருமாள், விஷ்ணு துர்க்கை ஆகியோர் உள்ளனர். விஷ்வக்சேனர் உள் திருச்சுற்றில் உள்ளார். மூலவர் சன்னதி முன் வலது புறம் பள்ளியறை உள்ளது. வெளித்திருச்சுற்றில் ஆண்டாள் சன்னதி, பால அனுமார் சன்னதி, திருமாமகள் தாயார் சன்னதி,  ஆழ்வார் சன்னதி, யாகசாலை, திருமடைப்பள்ளி, திருவாய்மொழி மண்டபம் ஆகியவை உள்ளன.

## விழாக்கள்
* வைகுண்ட ஏகாதசி
* வைகாசி மாதம் பிரம்மோற்சவம்
* ஐப்பசி மாதம் மணவாள மாமுனி விழா
* மாசி மாதம் அனந்தாழ்வார் விழா

## மேற்கோள்கள்

*
* 

## வெளி இணைப்புகள்
* Tiruchirupuliyur (Kollumangudi

## படத்தொகுப்பு

File:Sirupuliyur kirubasamudra perumaltemple1.jpg|ராஜ கோபுரம்
File:Sirupuliyur kirubasamudra perumaltemple2.jpg|உட்கோபுரம் முன் கொடிமரம்
File:Sirupuliyur kirubasamudra perumaltemple3.jpg|கருடாழ்வார் சன்னதி
File:Sirupuliyur kirubasamudra perumaltemple4.jpg|மூலவர் விமானம்
File:Sirupuliyur kirubasamudra perumaltemple5.jpg|திருச்சுற்றில் தாயார் சன்னதி
File:Sirupuliyur kirubasamudra perumaltemple6.jpg|ஆண்டாள் விமானம்


பகுப்பு:108 திவ்ய தேசங்கள்
பகுப்பு:திருவாரூர் மாவட்டத்திலுள்ள பெருமாள் கோயில்கள்
திருக்கண்டியூர் ஹர சாப விமோசன பெருமாள் கோயில்

**திருக்கண்டியூர் ஹர சாப விமோசன பெருமாள் கோயில்**, தமிழ்நாட்டின் தஞ்சாவூர் மாவட்டத்தில் உள்ள திருவையாறு அருகே அமைந்த கண்டியூர் கிராமத்தில் அமைந்த இப்பெருமாள் கோயில் 108 திவ்ய தேசங்களில் சோழ நாட்டு 7ஆவது திருத்தலம் ஆகும். திருமங்கை ஆழ்வாரால் மங்களாசாசனம் செய்யப்பட்ட இக்கோயிலின் மூலவரின் பெயர் ஹர சாப விமோசகர் ஆகும் மற்றும் இக்கோயிலின் தாயாரின் பெயர் கமலவல்லி நாச்சியார் ஆகும்.

ஐந்து நிலைகள் கொண்ட கோபுரத்துடன் கூடிய இக்கோயில், 8-ஆம் நூற்றாண்டில் சோழ மன்னர்களால் கட்டப்பட்டது. இக்கோயிலுக்கு விஜயநகரப் பேரரசர்களும் தஞ்சை நாயக்கர்களும் திருப்பணி செய்யபட்டது.

## தல வரலாறு
பிரம்மனின் ஐந்து தலைகளுள் ஒன்றை வெட்டியதால் ஏற்பட்ட பிரம்மஹத்தி தோசம் நீங்க, சிவன் திருக்கண்டியூரில் உள்ள கபால மோட்ச தீர்த்தம் தீர்த்தத்தில் நீராடி, திருக்கண்டியூர் விஷ்ணுவை தரிசனம் செய்தார். இதனால் இக்கோயிலில் சிவனுக்கு பிரம்மனின் ஐந்தாவது தலையை வெட்டியதால் ஏற்பட்ட பிரம்மஹத்தி தோசம் என்ற சாபத்தில் இருந்து விஷ்ணுவால் விமோசனம் பெற்றது, அதனால் இத்தலத்திற்கு **ஹர சாப விமோசன பெருமாள் கோயில்** என பெயராயிற்று. பிரம்மன், சிவன், மகாபலி சக்கரவர்த்திக்குக் காட்சி அளித்தவர் ஹர சாப விமோசன பெருமாள்.

## பூஜைகளும் விழாக்களும்
இக்கோயில் மூலவருக்கு நாள்தோறும் ஆறு கால பூஜைகள் நடத்தப்படுகிறது. ஆண்டுதோறும் பங்குனி மாதத்தில் பிரம்மோற்சவம் நடைபெறுகிறது.

## அமைவிடம்
தஞ்சாவூரிலிருந்து திருவையாறு செல்லும் வழியில் வடக்கே சுமார் 6 கி.மீ. தொலைவில் உள்ளது. தஞ்சையிலிருந்தும், திருவையாற்றிலிருந்தும் பேருந்து வசதிகள் உண்டு.

## மங்களாசாசனம்
திருமங்கையாழ்வார் மட்டும், திருக்குறுந்தாண்டகத்தில் ஒரே ஒரு பாசுரத்தில் இந்த திவ்ய தேசத்தை மங்களாசாசனம் செய்துள்ளார்:

பிண்டியார் மண்டை ஏந்தி 
பிறர் மனை திரிதந்து உண்ணும்
உண்டியான் சாபம் தீர்த்த
ஒருவன் ஊர் உலகம் எட்டும்
**கண்டியூர்** அரங்கம் மெய்யம் கச்சி பேர் மல்லை என்று மண்டினார் உய்யல் அல்லால் மற்றை யார்க்கு உய்யல் ஆமே.

## மேற்கோள்கள்

பகுப்பு:108 திவ்ய தேசங்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
பட்சிராஜா ஸ்டுடியோஸ்

**பட்சிராஜா ஸ்டுடியோஸ்** அல்லது  **பக்ஷிராஜா ஸ்டூடியோஸ்** எனும் திரைப்பட படப்பிடிப்பு ஸ்டுடியோ என்பது கோயமுத்தூரில் எஸ். எம். ஸ்ரீராமுலு நாயுடுவால் 1945ல்  தொடங்கப்பட்டது. திரைப்பட இயக்குநர் மற்றும் தயாரிப்பாளரான எஸ். எம். ஸ்ரீராமுலு நாயுடு 1910-ல் பிறந்தார், 1976ல் இயற்கை எய்தினார். இவர் இயக்கத்தில்,  மு. கருணாநிதி வசனத்தில் பட்சிராஜா ஸ்டுடியோஸ் நிறுவனத்தின் தயாரிப்பில் எம். ஜி. ஆர், பானுமதி நடித்த மலைக்கள்ளன் திரைப்படம் 1954-ஆம் ஆண்டு வெளியானது. இந்தப்படம் வெளியான அந்த காலகட்டத்தில்  90 லட்சம் ரூபாய் வசூலித்து சாதனை படைத்தது. சாதனை படைத்ததோடு மட்டுமல்லாமல் அந்த ஆண்டு  குடியரசுத் தலைவர் விருதும் பெற்றது. தமிழில் குடியரசுத் தலைவர் விருது பெற்ற முதல் திரைப்படமும் இதுதான். பின்பு எம். ஜி. ஆர் நடிப்பில் ஆறு மொழிகளில் இந்த படம் வெளியானது என்பது குறிப்பிடத்தக்கது.

தற்போது பட்சிராஜா ஸ்டுடியோவானது  விக்னேஷுமஹால் எனும் திருமண மண்டபமாகவும்< 
பிற பகுதிகள் மருத்துவ ஆய்வு கூடம் மற்றும் தொழில் சாலைகளாகவும் மாறிவிட்டன

## திரைப்படங்களின்  பட்டியல்
# 1941ல் எஸ்.எம். ஸ்ரீராமுலு  நாயுடு இயக்கத்தில்  **ஆர்யமாலா**, 
# 1947ல் எஸ்.எம். ஸ்ரீராமுலு  நாயுடு இயக்கத்தில்  **கன்னிகா**,
# 1949ல் எஸ்.எம். ஸ்ரீராமுலு  நாயுடு இயக்கத்தில்  **பவளக்கொடி**
# 1950ல் எஸ்.எம். ஸ்ரீராமுலு  நாயுடு இயக்கத்தில்  **காஞ்சனா** தமிழ்
# 1950ல் எஸ்.எம். ஸ்ரீராமுலு  நாயுடு இயக்கத்தில்  **காஞ்சனா** மலையாளம் 
# 1950ல் கே.ராம்நாத்  இயக்கத்தில்   **ஏழை படும்பாடு ** 
# 1950ல் கே.ராம்நாத்  இயக்கத்தில்   **பீடல  பாட்லு ** தெலுங்கு 
# 1952ல் அமைய சக்கரவர்த்தி   இயக்கத்தில்   **புரட்சி வீரன்** 
# 1952ல் அமைய சக்கரவர்த்தி   இயக்கத்தில்   **தேசபக்தன்** மலையாளம் 
# 1952ல் ஏ.எஸ்.ஏ.சாமி மற்றும் சீனிவாச ராவ்   இயக்கத்தில்   **பொன்னி** 
# 1952ல் ஏ.எஸ்.ஏ.சாமி மற்றும் சீனிவாச ராவ்   இயக்கத்தில்   **பொன்னி** தெலுங்கு  
# 1954ல் எஸ்.எம். ஸ்ரீராமுலு  நாயுடு இயக்கத்தில்  **மலைக்கள்ளன்** (குடியரசுத் தலைவர் விருது பெற்ற  முதல் தமிழ் திரை படம்), 
# 1954ல் எஸ்.எம். ஸ்ரீராமுலு  நாயுடு இயக்கத்தில்  **அஃகி ராமுடு** தெலுங்கு 
# 1954ல் எஸ்.எம். ஸ்ரீராமுலு  நாயுடு இயக்கத்தில்  **பெட்டட கள்ள**கன்னடம் 
# 1954ல் எஸ்.எம். ஸ்ரீராமுலு  நாயுடு இயக்கத்தில்  **டஸ்கர வீரன்**மலையாளம் 
# 1954ல் எஸ்.எம். ஸ்ரீராமுலு  நாயுடு இயக்கத்தில்  **சுரேசேன**சிங்களம் 
# 1955ல் எஸ்.எம். ஸ்ரீராமுலு  நாயுடு இயக்கத்தில் **ஆசாத்** ஹிந்தி 
# 1959ல் எஸ்.எம். ஸ்ரீராமுலு  நாயுடு இயக்கத்தில்  **மரகதம்**, 
# 1960ல் எஸ்.எம். ஸ்ரீராமுலு நாயுடு இயக்கத்தில்   **விமலா** தெலுங்கு 
# 1961ல் எஸ்.எம். ஸ்ரீராமுலு  நாயுடு இயக்கத்தில்  **சபரிமலை ஐய்யப்பன்** மலையாளம் படம் ( 3 வது சிறந்த படம் என குடியரசுத் தலைவர் சான்றிதழ்)
# 1963ல் எஸ்.எம். ஸ்ரீராமுலு  நாயுடு இயக்கத்தில்  **கல்யாணியின் கணவன்**,

## மேற்கோள்கள்

பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
பகுப்பு:தமிழ்த் திரைப்படத் தயாரிப்பு நிறுவனங்கள்
பகுப்பு:திரைப்பட படப்பிடிப்பு வளாகம்
பகுப்பு:இந்தியத் திரைப்படவிநியோகஸ்தர்கள்
ஹரிச்சந்திரா (1968 திரைப்படம்)

**ஹரிச்சந்திரா** (*Harichandra*) 1968ஆம் ஆண்டு வெளியான இந்தியத் தமிழ்த் திரைப்படமாகும். கே. எஸ். பிரகாஷ் ராவ் இயக்கத்தில் சிவாஜி கணேசன், ஜி. வரலட்சுமி, எம். என். நம்பியார், டி. எஸ். பாலையா, கே. ஏ. தங்கவேலு, டி. பி. முத்துலட்சுமி, வி. கே. ராமசாமி ஆகியோர் இந்தத் திரைப்படத்தில் நடித்திருந்தனர். கே. வி. மகாதேவன் இசையமைத்திருந்தார்.

## மேற்கோள்கள்

## வெளி இணைப்புகள்
* 

பகுப்பு:1968 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:கே. ஏ. தங்கவேலு நடித்த திரைப்படங்கள்
திருவாழி-திருநகரி கோயில்கள்

**திருவாழி-திருநகரி கோயில்கள்** (Thiruvali - Thirunagari Temples) தமிழ்நாட்டின் மயிலாடுதுறை மாவட்டத்தில் உள்ள திருவாலி மற்றும் திருநகரி கிராமதில் கிராமத்தில் அமைந்துள்ள இந்த கோயில், மயிலாடுதுறையிலிருந்து சுமார் 5 கிலோ மீட்டர் தொலைவில் உள்ள திருமாலின் இரட்டைக் கோயில்கள் ஆகும்.  இவ்விரட்டைக் கோயில்கள்  108 திவ்ய தேசங்களில் 34-ஆவது இடத்தில் உள்ளது. இக்கோயில்கள் திருமங்கை ஆழ்வாரால் மங்களாசாசனம் செய்யப்பட்டதாகும்.

## இரட்டைத் தலங்கள்
 
திருவாழி -  திருநகரி இரட்டைத் தலங்களில், திருவாழியில் அழகிய சிங்கர் கோயில் மற்றும் திருநகரியில் கல்யாண ரெங்கநாதர் கோயில் அமைந்துள்ளது.

### திருவாழி
திருவாழி தலத்தில் மேற்கு நோக்கி திருவாழி அழகியசிங்கர் கோயில் அமைந்துள்ளது. தாயார் பெயர் பூர்ணவல்லி நாச்சியார்.

### திருநகரி
திருமங்கை ஆழ்வார் பிறந்த ஊரான திருநகரியில் திருநகரி கல்யாண ரெங்கநாதர் கோயில் அமைந்துள்ளது. மூலவர் பெயர் வேதராஜன்; தாயார் பெயர் அமிர்தவள்ளி நாச்சியார். இக்கோயில் விமானம் 7 நிலைகளைக் கொண்டது.

## விழாக்கள்
இத்தலத்தில் ஆண்டுதோறும் தேவராஜபுரத்தில்  திருமங்கை மன்னன் பெருமாளை வழிப்பறி நடத்தி,  திருமந்திர உபதேசம் பெறும் விழா நடைபெறுகிறது. தை மாதத்தில் திருநாங்கூர்  11 திருப்பதிகளிலிருந்து உற்சவர்கள்  கருடவாகனத்தில் இக்கோயிலுக்கு எழுந்தருளி கருட சேவை நடைபெறும் அவ்வமயம் திருமங்கை ஆழ்வாரையும், அவரது நாச்சியாரான குமுதவள்ளியையும் பல்லக்கில் அமரவைத்து, திருவாழி – திருநகரி அருகில் உள்ள திருநாங்கூர் பதினொரு திருப்பதிகளுக்குச் எழுந்தருளச் செய்து, திருமங்கை ஆழ்வார் அருளிய நாலாயிர திவ்வியப் பிரபந்த பாசுரங்களைப் பாடுவர்.

## மேற்கோள்கள்


பகுப்பு:108 திவ்ய தேசங்கள்
பகுப்பு:மயிலாடுதுறை மாவட்டத்திலுள்ள பெருமாள் கோயில்கள்